cyanic-selkie/wikianc huggingface dataset:
Keramiikka
Muotoileminen
Savea voidaan myös valaa. Se tapahtuu esimerkiksi kaatamalla savilietettä (hyvin vetistä savea) kipsimuottiin. Muotin imiessä lietteestä kosteutta, muodostuu muotin sisälle haluttu esine. Seinämien muodostuttua tarpeeksi paksuiksi, voidaan ylimääräinen saviliete kaataa ulos muotista. Kuivuessaan kutistuva saviesine saadaan irrotetuksi muotista. Muotin valmistaminen ja valaminen vaativat suurta ammattitaitoa. Siten on kuitenkin mahdollista valmistaa nopeasti paljon tasakokoisia ja -laatuisia esineitä, mikä tekee valamisesta suosittua teollisessa valmistuksessa.
Muotoiltua astiaa voidaan koristella lukuisin eri tavoin ennen sen kuivumista. Pintaa voidaan kuvioida työkaluilla, sitä voidaan kaivertaa tai leimata, kiillottaa tai pintaan voidaan liittää savesta tehtyjä erillisiä koristeita. Pintaan voidaan myös maalata väripigmenteillä tai värillisillä savilietteillä.
Polttaminen
Ennen polttamista valmiiksi muotoillun astian on annettava kuivua. Veden haihtuminen savesta kestää olosuhteista riippuen parista päivästä viikkoon. Kuivuessaan astia kovettuu, mutta pysyy edelleen hauraana ja muuttuu kostuessaan uudelleen muovattavaksi saveksi. Kuivuminen aiheuttaa myös kutistumista, joka voi savilaadusta riippuen olla jopa 20 prosenttia alkuperäisestä koosta.
Jälkikäsittely
Yleensä saviesineet poltetaan kaksi kertaa. Ensin tehdään niin sanottu raakapoltto, joka on lämpötilaltaan hieman lopullista lasituspolttoa matalampi. Sen jälkeen esine voidaan lasittaa eli pinnoittaa veteen sekoitetulla lasiteaineella. Lasitteena käytetään aineita, joilla on hieman saven polttolämpötilaa alhaisempi sulamispiste, jolloin lasite poltettaessa sulaa esineen pintaan ja muodostaa tasaisen pinnan. Lasittamisen tarkoituksena on esineen koristelu esimerkiksi sisältäessään väriaineita ja toisaalta astian vedenkestävyyden parantaminen.
Catherine Capdevielle
Catherine Capdevielle (s. 2. syyskuuta 1938 Agnos, Pyrénées-Atlantiques, Ranska) on entinen ranskalainen pikajuoksija.
Capdevielle voitti Ranskan mestaruuden 100 metrin juoksussa vuosina 1955, 1956, 1958 ja 1960 sekä 200 metrillä vuonna 1960. Hän paransi vuosina 1955–1960 Ranskan ennätystä 100 metrillä neljä kertaa ja sivusi sitä seitsemän kertaa. Ensimmäinen ennätystulos oli kesäkuussa 1955 juostu 12,0 s, jolla hän sivusi Jeanine Toulousen kuusi vuotta vanhaa ennätystä, ja viimeinen ennätysparannus tapahtui elokuussa 1960, kun Capdevielle juoksi ajan 11,4 s, joka säilyi Ranskan ennätyksenä lähes yhdeksän vuotta. Lisäksi hän paransi 200 metrillä Ranskan ennätystä aikaan 24,0 s kesäkuussa 1960 sekä aikaan 23,7 s kaksi viikkoa myöhemmin. Jälkimmäinen säilyi Ranskan ennätyksenä yli kahdeksan vuotta. Capdevielle kuului neljästi myös 4 × 100 metrin viestijuoksun Ranskan ennätyksen juosseeseen joukkueeseen.
Kevin Großkreutz
Kevin Großkreutz (s. 19. heinäkuuta 1988 Dortmund, Länsi-Saksa) on saksalainen entinen ammattijalkapalloilija, joka pelaa amatöörinä Saksan kuudennen sarjatason Westfalenliga 2:n Wacker Obercastropissa. Ammattilaisurallaan hän on edustanut Bundesliigassa muun muassa kuusi kautta Borussia Dortmundia ja oli Saksan maajoukkueen mukana voittamassa maailmanmestaruutta vuonna 2014.
Seurajoukkueura
Großkreutz siirtyi Borussia Dortmundin junioriakatemiaan vuonna 2002, jossa hän pelasi yhden kauden. Vuonna 2003 hän siirtyi Dortmundista Rot Weiss Ahlenin junioreihin. Hän nousi seuran edustusjoukkueeseen kaudella 2006–2007.
Hän teki toisella kaudellaan 2007–2008 12 maalia. Kausi sujui joukkueen osalta myös hyvin, kun se onnistui nousemaan maan toiseksi korkeimmalle sarjatasolle 2. Bundesliigaan.
Großkreutz siirtyi kesällä 2015 Turkin Superliigan suurseura Galatasarayyn, mutta palasi tammikuussa 2016 Saksaan ja VfB Stuttgartiin ilman yhtäkään pelattua ottelua. VfB Stuttgart putosi Bundesliigasta kauden päätteeksi.
Jätettyään Stuttgartin keväällä 2017, Großkreutz siirtyi vapaana agenttina 2. Bundesliigan Darmstadtiin kesällä 2017, josta hän siirtyi yhden kauden jälkeen Saksan 3. Ligan KFC Uerdingeniin. Großkreutz jätti KFC Uerdingenin lokakuussa 2020 ja ilmoitti päättävänsä ammattilaisuransa tammikuussa 2021 32-vuoden iässä. Hän kuitenkin samalla ilmoitti olevansa kiinnostunut jatkamaan uraansa amatöörinä. Tammikuun lopulla 2021 Großkreutz jatkoikin uraansa Saksan kuudennen sarjatason Westfalenliga 2:n TuS Bövinghausenissa vuoteen 2023 asti ulottuvalla sopimuksella.
Maajoukkueura
Großkreutz teki ensiesiintymisensä Saksan maajoukkueessa 13. toukokuuta 2010 ystävyysottelussa Maltaa vastaan. Ensimmäiset maaottelunsa yli kolmeen vuoteen Großkreutz pelasi keväällä 2014 Chileä ja Armeniaa vastaan. Maajoukkuevalmentaja Joachim Löw valitsi hänet Saksan joukkueeseen vuoden 2014 Brasilian MM-kisoihin. MM-kisoissa hän seurasi jokaisen ottelun vaihtopenkiltä, kun Saksa nappasi lopulta maailmanmestaruuden kaatamalla loppuottelussa Argentiinan. Kuudennen ja viimeiseksi jääneen maaottelunsa Großkreutz pelasi 3. syyskuuta 2014 ystävyysottelussa Argentiinaa vastaan.
Lena Einhorn
thumb|Lena Einhorn. Lena Einhorn (s. 1954) on ruotsalainen kirjailija, ohjaaja, tieteilijä ja lääkäri. Hän syntyi Nina ja Jerzy Einhornin lapsena; jälkimmäinen oli tunnettu poliitikko.
Einhorn on koulutukseltaan ja varsinaiselta ammatiltaan lääkäri, ja hänen tohtoritutkintonsa Karolinska Instituutissa, Tukholmassa keskittyi virologiaan sekä kasvainviruksiin. 80-luvulla hän ryhtyi työskentelemään lääkinnällisenä konsulttina sekä televisioeditoijana. Hän käsikirjoitti ja tuotti dokumenttielokuvia sekä Yhdysvalloissa että Ruotsissa, ja voitti niillä myös palkintoja. Hän kuvaa äitinsä selviytymistä Varsovan ghetosta menestysromaanissaan Ninan matka (2005), josta on tehty myös hänen itse ohjaamansa ja käsikirjoittamansa elokuva. Kirja voitti Ruotsin kansallisen -kirjallisuuspalkinnon, ja elokuva voitti kansallisen Guldbagge-palkinnon sekä lukuisia kansainvälisiä palkintoja.
Myös Lenan veli Stefan Einhorn on lääkäri ja julkaistu kirjailija.
Einhorn on kirjoittanut kaksi kirjaa, jotka esittävät vaihtoehtoisen käsityksen Jeesuksen elämästä, kuolemasta ja ylösnousemuksesta, The Jesus Mystery vuonna 2007 ja A Shift in Time vuonna 2016. Einhorn kuuluu myös ruotsalaiseen Vetenskapsforum COVID-19 -ryhmään, joka kritisoi Ruotsin hallituksen vastausta Ruotsin COVID-19-pandemiaan.
HMS Arun
HMS Arun oli Britannian kuninkaallisen laivaston River-luokan torpedovenehävittäjä.
Valmistus
Alus tilattiin osana vuosien 1902-1903 laivasto-ohjelmaa Cammell Lairdilta Birkenheadistä, missä köli laskettiin 27. elokuuta 1902. Alus laskettiin vesille 29. huhtikuuta 1903 ja valmistui helmikuussa 1904.
Palvelus
Alus myytiin 30. kesäkuuta 1920 romutettavaksi.
Etapit 1–11 Italian ympäriajossa 2011
Tämä artikkeli sisältää Italian ympäriajon 2011 etappien 1–11 tulokset.
7. toukokuuta 2011, Venaria Reale – Torino, 19,3 km joukkueaika-ajo
Lähde: Cyclingnews
8. toukokuuta 2011, Alba–Parma, 244 km
Lähde: Cyclingnews
9. toukokuuta 2011, Reggio Emilia – Rapallo, 173 km
Etappia varjosti belgialaisen Wouter Weylandtin kuolema. Hän kaatui Passo del Boccon mäeltä laskettaessa noin 25 kilometriä ennen maalia. Järjestäjien mukaan hänen vasen polkimensa osui tietä reunustaneeseen seinämään, jonka jälkeen hän vieri noin 60 metriä. Hän kärsi verenhukasta ja oli tajuton, ja vaikka sai nopeasti ensiapua, ei mitään ollut tehtävissä.
Lähde: Cyclingnews
10. toukokuuta 2011, Quarto dei Mille – Livorno, 216 km
Etapilla ei ajettu kilpaa, vaan kunnioitettiin edellispäivänä kuolleen Wouter Weylandtin muistoa. Jokainen joukkue ajoi vuorollaan kymmenen kilometriä pääjoukon kärjessä. Maaliviivan ylittivät ensimmäisenä Weylandtin tallin Team Leopard-Trekin pyöräilijät sekä Weylandtin hyvä ystävä, Garmin-Cervélo-joukkueen Tyler Farrar. Etapin jälkeen Leopard-Trek ilmoitti vetäytyvänsä kilpailusta.
11. toukokuuta 2011, Piombino–Orvieto, 191 km
Lähde: Cyclingnews
12. toukokuuta 2011, Orvieto–Fiuggi, 216 km
Lähde: Cyclingnews
13. toukokuuta 2011, Maddaloni – Montevergine di Mercogliano, 110 km
Lähde: Cyclingnews
14. toukokuuta 2011 Sapri–Tropea, 217 km
Lähde: Cyclingnews
15. toukokuuta 2011, Messina–Etna, 169 km
Lähde: Cyclingnews
17. toukokuuta 2011, Termoli–Teramo, 159 km
Lähde: Cyclingnews
18. toukokuuta 2011, Tortoreto–Castelfidardo, 142 km
Lähde: Cyclingnews
Samuel Haanpää
Samuel Hannes Haanpää (s. 27. syyskuuta 1986 Kerava) on suomalainen koripalloilija. Kaukoheittäjänä tunnettu Haanpää on pituudeltaan 203 senttimetriä. Hän on pelannut myös Suomen koripallomaajoukkueessa ja kuului sen vuoden 2013 EM-turnausjoukkueeseen.
Uran alku Suomessa (–2006)
Samuel Haanpää teki ensiesiintymisensä miesten kansallisissa sarjoissa kaudella 2002–2003, jolloin hän pelasi kasvattajaseurassaan keravalaisessa Kori-80:ssä koripallon I-divisioonaa kuusi ottelua 1,8 pisteen keskiarvolla. Kaudella 2003–2004 Haanpää pelasi 22-vuotiaiden SM-sarjan lisäksi kolme ottelua SM-korista Vantaan Pussihukkien joukkueessa 3,7 pisteen keskiarvolla.
Valparaison yliopisto (2006–2008)
Haanpää siirtyi kaudeksi 2005–2006 Yhdysvaltoihin pelaamaan lukiokoripalloa Cornerstone Christian Schooliin, jossa hän teki ottelua kohden 27,4 pistettä, 11,6 levypalloa, 6,3 koriin johtanutta syöttöä sekä 4,1 pallonriistoa. Hänen kolmen pisteen heittoprosenttinsa oli 47,4.
Yhden lukiokauden jälkeen Haanpää aloitti opiskelut Valparaison yliopistossa, jonka koripallojoukkueessa Valparaiso Crusadersissa pelasi myös toinen suomalainen koripalloilija, Shawn Huff. Heti tulokaskaudellaan Haanpää oli joukkueensa paras pistemies 12,0 pisteen keskiarvolla. Toinen yliopistokausi jäi Haanpäältä kesken 25 pelatun ottelun jälkeen, kun hän sairastui keväällä mononukleoosiin. Tuohon mennessä hän oli tehnyt joukkueelleen koreja 10,0 pisteen keskiarvolla. Haanpää pussitti joulukuussa 2007 yhdessä ottelussa kymmenen onnistunutta kolmen pisteen heittoa, jolla hän rikkoi yliopiston entisen ennätyksen yhdellä heitolla. Viikolla, jolla Haanpää rikkoi ennätyksen, hänet valittiin konferenssinsa viikon pelaajaksi.
Ammattilaisuran alku (2008–2011)
Kahden yliopistokauden jälkeen Haanpää teki kolmivuotisen sopimuksen Italian pääsarjaan, Orlandina Basketin joukkueeseen. Opintoja olisi ollut Yhdysvalloissa jäljellä vielä kaksi vuotta, mutta italialaisjoukkueen tarjoama sopimus oli niin hyvä, ettei hän malttanut jättää tilaisuutta käyttämättä. Haanpää jäi Valparaison historian kirjoihin koulun kaikkien aikojen tarkimpana kolmen pisteen heittäjänä. Haanpään ammattilaisura alkoi kuitenkin epäonnisesti, sillä Italian koripalloliitto sulki Haanpään seuran maan pääsarjasta talousepäselvyyksien vuoksi. Haanpään sopimus italialaisseuran kanssa raukesi siten jo ennen kauden alkua. Haanpää siirtyi marraskuussa loppukaudeksi 2008–2009 ranskalaiseen Fos Ouest Provence Basketiin, joka pelasi maan kolmanneksi korkeimmalla sarjatasolla, Nationale 1:ssä.
Kaudeksi 2009–2010 Haanpää siirtyi Torpan Poikiin yksivuotisella sopimuksella, joka sisälsi option ulkomaille lähtemisestä. Tarkoitus oli jatkaa uraa ulkomailla, mutta kun tarjousta ei tullut, valitsi Haanpää Topon. Helmikuun alussa 2010 Haanpää siirtyi Espanjan kakkosliigassa pelanneeseen Palenciaan. Hän pelasi seurassa puolitoista kautta ja siirtyi kesällä 2011 kyproslaiseen Keravnosiin. Seuravalintaan vaikutti seuran pelaaminen EuroChallengessa.
Kaudet Katajassa, Lapualla ja Espanjassa (2011– )
Loppuvuonna 2011 Haanpää purki pelaajasopimuksen Keravnosin kanssa. Hän siirtyi Joensuun Katajaan tammikuussa 2012 ja edusti seuraa loppukauden ajan. Haanpää teki Katajan paidassa 9,7 pistettä ottelua kohden. Kaudeksi 2012–2013 hän teki pelaajasopimuksen Korikobrien kanssa. Haanpää teki kauden aikana 19,4 pistettä ottelua kohden, jolla hän oli sarjan paras kotimainen korintekijä. Lisäksi hänet valittiin vuoden arvokkaimmaksi pelaajaksi. Elokuussa 2013 Haanpää siirtyi Espanjan toisella sarjatasolla pelaavaan CB Coruñaan.
Elokuussa 2015 Haanpää siirtyi suomalaiseen KTP-Basketiin.
Loppukesästä 2016 Haanpää siirtyi yksivuotisella sopimuksella Argentiinaan pääsarjajoukkue Obrasiin. Hän lähti Argentiinasta helmikuussa 2017 ja harjoitteli itsekseen loppukevään tehden samalla valmennustöitä yrityksessään. Kesäkuussa 2017 Haanpää teki yksivuotisen sopimuksen Korisliigaan nousseen Espoo Unitedin kanssa.
Muuta
Haanpäällä on kaksi koripalloilevaa veljeä: Mikael Haanpää, joka on pelannut Kori-80:ssä sekä Hannu Haanpää, joka pelasi kaudella 2008–2009 TaNMKY:ssä.
Kazbek
thumb|270px|Kazbekin (5034 m) huippu Georgian ja Venäjän Pohjois-Ossetia-Alanian rajalla.
Kazbek on Georgian kolmanneksi korkein ja Kaukasuksen seitsemänneksi korkein huippu, 5 034 metriä. Se sijaitsee Georgia ja Venäjän Pohjois-Ossetia-Alanian rajalla. Vuoren itäpuolelta kulkee pohjois-eteläsuuntainen tieyhteys (eurooppatie E117). Noin 12 kilometrin päässä kaakossa on Georgian Stepantsmindan kylä. Vuoren ympäristö Georgiassa on luonnonsuojelualuetta, joka koostuu alppiniityistä ja pyökkimetsistä.
Pesänjakaja
Pesänjakaja on tuomioistuimen määräämä osituksen tai perinnönjaon taikka avoliiton purkautumisen jälkeisen omaisuuden erottelun toimittaja.
Pesänjakajan toimittama toimitusositus tai toimitusjako, samoin kuin omaisuuden erottelu ovat yksityisiä siviilioikeudellisia toimituksia. Pesänjakaja ei ole viranomainen, vaan toimii ikään kuin yksityisenä yhden henkilön tuomioistuimena. Toimituksessa jakajalla on yksinomainen toimivalta ratkaista kaikki jakoon tai omaisuuden erotteluun liittyvät kysymykset. Toimituksen kestäessä niistä ei voida käydä erillisiä oikeudenkäyntejä. Suomessa varsinainen tuomioistuin (käräjäoikeus) valvoo pesänjakajan toimintaa siten, että tuomioistuin määrää jakajan toimeensa hakemuksesta, sekä tarvittaessa voi myös erottaa hänet. Muissa maissa pesänjakajan instituutiota ei yleensä ole, vaan näitä asioita koskevan riidan ratkaisu on uskottu myös ensimmäisenä oikeusasteessa tuomioistuimelle. Jos jako toteutetaan omaisuutta myymällä, tarvitsee pesänjakaja tähän tuomioistuimen luvan.
Pesänjakajan ratkaisu voi tulla tuomioistuimen tutkittavaksi, jos ratkaisuun haetaan muutosta osituksen tai jaon moitekanteella. Tämä moitekanne on nostettava 6kk kuluessa jakokirjan allekirjoittamisesta.
Pesänjakajaa koskevat lain säännökset löytyvät perintökaaresta.
Kantatie 56
thumb|Kantatie 56 [[Jämsänkoski|Jämsänkoskella]] Kantatie 56 on Jämsästä Mänttään kulkeva kantatie. Tien pituus on 38 kilometriä.
Tie oli varsin kapea ja mutkainen, mutta vuosina 2013-14 sitä parannettiin merkittävästi noin 30 kilometrin matkalla eli lähes koko pituudeltaan. Tien päällysrakennetta stabiloitiin ja routivia kohtia korjattiin teräsverkoilla. Tien poikkileikkausta levennettiin noin kaksi metriä ja jyrkimpiä mutkia oikaistiin. Koko tiejakso myös päällystettiin uudelleen ja uusittiin kaksi kapeaa ja huonokuntoista siltaa. Mustalahden alueella Mäntässä rakennettiin uutta kevyen liikenteen väylää noin 2,5 kilometriä ja uusittiin tievalaistus. Hanke maksoi noin 7 miljoonaa euroa ja se paransi merkittävästi erityisesti raskaan liikenteen ajo-olosuhteita ja liikenneturvallisuutta.
Historiaa
Vuoden 1938 tienumerointijärjestelmässä kantatie 56 oli tie Hämeenlinnasta Toijalan kautta Tampereelle. Alkuperäinen kantatie 56 on sittemmin lakkautettu valtateiden 3 ja 9 muutosten yhteydessä. Alkuperäisen kantatien 56 linjaus on pääpiirteissään sama kuin nykyisellä Hämeenlinnan ja Tampereen välisellä moottoritiellä.
Nykyinen kantatie 56 syntyi vuoden 1996 tienumerouudistuksessa, kun entiset maantiet 347 ja 603 muutettiin kantatieksi.
Maanviljelys- ja kauppakemiallinen laboratorio
Maanviljelys- ja kauppakemiallinen laboratorio oli aiemmin Suomessa toiminut valtion laboratorio, jonka tehtävänä oli maanviljelyksen, kaupan ja teollisuuden hyödyksi antaa tietoja ja neuvoja sekä toimittaa elinkeinoihin kuuluvien esineiden tutkimuksia.
Laboratorio sijaitsi Helsingissä ja se oli maataloushallituksen alainen valtion laitos. Laboratorio oli velvollinen vahvistetun taksan mukaan avustamaan yleisöä ja maksuttomasti antamaan valtiolle ja viranomaisille lausuntoja sellaisista asioista, jotka kuuluivat sen toimialaan.
Laboratorion toimintaa johti esimies, jonka tuli olla filosofian lisensiaatin tutkinnon kemiassa korkeimmalla arvosanalla suorittanut, jolla tuli sen lisäksi olla perusteelliset tiedot ja kokemus analyyttisten töiden suorittamisessa ja siementarkastuksessa. Esimiehen apuna laboratoriossa olivat vanhempi ja nuorempi assistentti sekä laboratorioapulainen.
Sivatherium
Sivatherium (nimen merkitys: ”Shivan peto”) on sukupuuttoon kuollut kirahvieläinsuku, jonka levinneisyysalue ulottui läpi Afrikan aina Intian niemimaalle. Laji Sivatherium giganteum on suurin tunnettu kirahvieläin, ja mahdollisesti kaikkien aikojen suurin märehtijä. Afroaasialainen laji S. maurusium luokiteltiin aiemmin omaan sukuunsa Libytherium. S. giganteumin jäänteitä on löydetty Himalajan aluskukkuloilta, plioseenilta pleistoseenille. Esihistorialliset ihmisten tekemät kalliomaalaukset Saharan autiomaalta ja Intian keski- ja länsiosista viittavat siihen, että S. maurusium hävisi vasta 8 000 vuotta sitten.
Kuvaus
pienoiskuva|vasen|Sivatherium giganteumin rekonstruktio. Sivatherium muistutti nykyistä okapia, mutta oli paljon suurempi ja raskasrakenteisempi. Sen korkeus hartian kohdalta oli 2,2 metriä, ja kokonaiskorkeus kolme metriä. Painoa sillä saattoi olla jopa 400–500 kiloa. Uudet tutkimukset viittaavat jopa 1246 kilogramman painoon. Tämä tekisi Sivatheriumista suurimman koskaan eläneen märehtijän. Tutkimuksen on ajateltu olevan aliarvio, sillä se ei ota huomioon koiraiden suuria sarvia. Tämä pari haarakkaita ”sarvia” sijaitsivat kallon päällä, jonka lisäksi sillä oli kaksi pienempää kolmiomaista sarvea silmien lähellä. Ruumis oli varsin tanakka, ja varsinkin olkapäät olivat lihaksikkaat kannattelemaan eläimen suurta ja painavaa päätä.
McLaren MP4-27
McLaren MP4-27 on Formula 1 -talli McLarenin käyttämä auto kaudella 2012. Autolla kilpailivat entiset F1-maailmanmestarit Jenson Button ja Lewis Hamilton. Auto julkistettiin virallisesti 1. helmikuuta tallin teknologiakeskuksessa Wokingissa.
De Grolsch Veste
De Grolsch Veste korvasi Twenten vanhan kotikentän Diekman Stadionin 22. maaliskuuta 1998. Alun suunnitelmana oli remontoida ja laajentaa vanhaa Diekman Stadionia, mutta kasvava seuran kannattajamäärä synnytti lopulta idean kokonaan uuden stadionin rakentamisesta.
Uuden stadionin rakennustöiden arvioitiin olevan noin 33 miljoonan guldenin luokkaa. Työt aloitettiin 31. tammikuuta 1997 ja sen valmistaminen kesti yhteensä 14 kuukautta. Ensimmäinen ottelu sillä pelattiin 10. toukokuuta 1998 Twenten ja PSV Eindhovenin välillä.
1. lokakuuta 2006 stadionille asennettiin kaksi isoa videotaulua. Toukokuussa 2008 stadionin nimi Arke Stadion vaihtui paikallispanimo Grolschin mukaan De Grolsch Vesteksi.
Ensimmäinen kansainvälinenottelu stadionilla pelattiin 5. syyskuuta 2009, jossa kohtasivat Alankomaat ja Japani.
Kiitojuna
thumb|[[Dm4-vetoinen kiitojuna.]] Kiitojuna on nimitys Valtionrautateiden 1950-luvulla ajamille nopeille henkilöjunille. Kiitojunaliikenne käynnistyi vuonna 1954, jolloin valmistuivat Valmetilta ensimmäiset kolme kiitojunavaunustoa. Seuraavana valmistui vielä toiset kolme vaunustoa.
GoldenBlades
GoldenBlades oli suomalainen, Tampereen Tapparan Taitoluistelijoiden (TapTL) muodostelmaluistelujoukkue. GoldenBlades perustettiin vuonna 2005 SM-juniorisarjaan, mutta joukkue kilpaili SM-senioreissa kaudesta 2009–2010 alkaen, ja se oli tuolloin sarjan ainoa edustaja pääkaupunkiseudun ulkopuolelta. Joukkuetta valmensivat Johanna Nuotiomaa ja Linda Parisod
GoldenBlades lopetettiin kauden 2011-2012 jälkeen luistelijapuutteen takia.
Snowden (elokuva)
Snowden on vuonna 2016 ensi-iltansa saanut yhdysvaltalainen elämäkerrallinen poliittinen jännityselokuva, jonka on ohjannut Oliver Stone. Elokuvan pääosia esittävät muun muassa Joseph Gordon-Levitt ja Shailene Woodley. Tositarina seuraa Edward Snowdenia, yhdysvaltalaista tietotekniikka-ammattilaista, joka vuoti NSA:n salaisia asiakirjoja The Guardian -sanomalehdelle kesäkuussa 2013.
Snowden sai ensi-iltansa Yhdysvalloissa 16. syyskuuta 2016 ja Suomessa 23. syyskuuta 2016.
Arvioita
Turun Sanomien Henri Waltter Rehnströmin mielestä Oliver Stone ei ole entisensä, ja elokuva on kaukana ohjaajan aiemmista pätevistä poliittisista draamoista. ”Snowden on toteutukseltaan tasapaksu, aihettaan alituisesti alleviivaava ja sanomaltaan alusta lähtien itsestään selvä.”
Kaustinen (Tenavat)
Kaustinen on Charles M. Schulzin Tenavat-sarjassa esiintyvä hahmo. Kaustinen on pieni keltainen lintu, joka on Ressu-koiran paras ja uskollinen ystävä. Kaustinen asustaa Ressun koirankopin läheisyydessä olevassa puussa. Kaustinen lentää omituisesti ja sillä on usein suuria vaikeuksia asioissa, joita kaikki linnut normaalisti osaavat tehdä.
Kaustisen ”puhe” on aina kirjoitettu erikoisista pystysuorista viivoista muodostuvalla merkistöllä, ja usein Ressu tulkitsee Kaustisen puheet lukijalle. Tenavat-animaatioissa Kaustinen pitää piipittävää ääntä. Hahmoa ääninäytteli ohjaaja Bill Meléndez, joka näytteli myös Ressun ääntä.
Historia
Tenavissa alkoi esiintyä 1960-luvun alussa lintuja, jotka puhuivat kieltä, jota Ressu ymmärsi mutta lukijat ja muut hahmot eivät. Erilaiset linnut esiintyivät nimenomaan Ressun ystävinä ja juttukavereina. Kerran Ressun koirankopin katolle tehtiin linnunpesä ja Ressu sai sitten toimia lastenvahtina, toisen kerran pesä rakennettiin suoraan Ressun vatsan päälle. Lintuja tuli ja meni, mutta niitä ei yksilöity.
Nimi
Schulz antoi uudelle hahmolle nimen vasta kun se oli kehittynyt tarpeeksi. Nimeksi tuli Woodstock vuonna 1969 pidetyn kuuluisan rockfestivaalin mukaan. Schulz sanoi itse moneen kertaan, ettei nimeen liity mitään piilomerkitystä. Silti juuri nimen vuoksi hahmoa on usein pidetty hippinä.
Suomennos Kaustinen viittaa Kaustisen kunnassa vuosittain järjestettäviin kansanmusiikkijuhliin. Käännös on suomentaja Panu Pekkasen keksimä. Useimmissa muissa kielissä nimeä ei ole käännetty lainkaan.
Luonne ja ominaisuudet
Kaustinen on uskollinen ja lähtee aina mukaan kaikkeen Ressun kanssa. Se on kuitenkin toisinaan myös ailahtelevainen ja väsyy nopeasti. Kaustinen ja Ressu ovat riitaantuneet useammankin kerran, mutta lopulta he aina sopivat riitansa. Joskus harvemmin Kaustinen on nähty myös lasten seurassa.
Kaustisen lentotaito ei juuri parantunut vuosien kuluessa. Se lentää usein ylösalaisin ja törmäilee esteisiin. Se onnistuu kuitenkin saamaan toisinaan enemmän korkeutta ja kykenee esimerkiksi istumaan puhelinlangalla. Vaakalentokorkeus on kuitenkin vain muutamia metrejä.
Muiden lintujen lisäksi Ressu on ainoa, joka ymmärtää Kaustisen puhetta. Kaustinen osaa kuitenkin kirjoittaa niin kirjoituskoneella kuin kynälläkin siten, että kaikki ymmärtävät. Kaustinen on toiminut Ressun sihteerinä monta kertaa.
Usein Kaustinen on yrittänyt myös urheilla. Amerikkalaisen jalkapallon pelaaminen ei ole onnistunut, sillä Kaustinen on pienempi ja kevyempi kuin jalkapallo. Samoja ongelmia on ollut myös baseballin kanssa. Joissain 1990-luvulla ilmestyneissä stripeissä Kaustinen vaikuttaisi kuitenkin kuuluvan Jaska Jokusen baseball-joukkueeseen.
Kaustinen on mukana Ressun partiossa (Beagle scouts) ja myös Ressun johtamassa muukalaislegioonassa. Se nähdään usein myös Ressun alter egon, ensimmäisen maailmansodan lentäjäsankarin mekaanikkona.
Kaustinen on fyysisesti hyvin vahva ja kykenee muun muassa nostamaan Epun ilmaan. Joissain animaatioissa Kaustinen on lisäksi lahjakas viheltämisessä.
Laji
Kaustisen (ja hänen identtisten ystäviensä) laji ei ole koskaan selvinnyt, vaikka Ressu on sitä yrittänyt joskus selvittää. Kaustinen ei ilmeisesti itsekään tiedä sitä.
Kaustisen lajitoverit
Kaustisen lajitovereita näkyi sarjassa melko usein. Ressun partioon kuuluneet linnut saivat myös nimet. Partioryhmä nähtiin ensimmäisen kerran 1974, ja siihen kuului alkujaan Ressun ohella neljä lintua: Kaustinen, Kale eli Kalevi (Bill), Rainer (Olivier) ja Johannes (Conrad). Myöhemmin mukaan tulivat Hanna (Harriet) vuonna 1980, Sulevi (Raymond) vuonna 1988, Reima (Fred) vuonna 1990 ja Roy vuonna 1998. Samat linnut kuuluvat myös Ressun muukalaislegioonan yksikköön, paitsi Hanna. Yhdessä sarjakuvassa Hanna ja Kalevi menevät naimisiin.
Vaikka nämä lajitoverit esiintyvätkin melko paljon Tenavissa, selkeä yksilöllinen luonne on vain Kaustisella.
Kaljazinin piiri
thumb|250px|Kaljazinin piiri Tverin alueen kartalla. Kaljazinin piiri on paikallinen itsehallintoalue Tverin alueen kaakkoisosassa Venäjällä. Vuonna 1929 perustetun piirin pinta-ala on 1 671 neliökilometriä. Asukkaita on 21 800 henkeä (vuonna 2009).
Piirin kautta kulkee Moskovan, Sonkovon ja Pietarin välinen rautatie. Tärkein joki on Volga. Seudulla on koneenrakennus-, tekstiili- ja elintarviketeollisuutta. Maatalous on keskittynyt maidon ja lihan sekä pellavan tuotantoon.
Väinö Heiskanen
Väinö Heiskanen (26. huhtikuuta 1898 Joroinen – 25. elokuuta 1986 Varkaus ) oli suomalainen näyttelijä, lavastaja ja teatterinjohtaja, joka teki pitkän uran Varkauden teattereissa.
Heiskanen oli vuodet 1923–1938 näyttelijänä ja lavastajana Varkauden Työväen Näyttämöllä ja 1939–1941 Helsingin Työväenteatterissa. Vuosina 1942–1945 hän työskenteli apulaisjohtajana ja lavastajana Varkauden Työväen Teatterissa ja 1945–1963 johtajana ja lavastajana Varkauden Teatterissa. 1950-luvulla Heiskanen vieraili myös lavastajana Joensuun kaupunginteatterissa. Hän jäi eläkkeelle Varkauden Teatterin johtajan toimesta vuonna 1963. Heiskanen toimi myös Varkauden taidemuseon hoitajana.
Heiskaselle myönnettiin Pro Finlandia -mitali 1958.
Formaali
Formaali (adj.) on yleisesti muodollinen, muotoa koskeva, säännöin täsmällistetty.
Esimerkiksi luonnollista logiikkaa käytetään intuitiivisesti arkielämän päättelyissä. Jos se täsmällistetään - esimerkiksi tietokoneohjelmointia tai matemaattista päättelyä varten - tarvitaan formaalit päättelysäännöt ja näiden muodostamaa kokonaisuutta kutsutaan formaaliksi logiikaksi.
Arktisten alueiden historia
Arktisten alueiden historia on arktisen alueen ja Pohjoisen jäämeren historiaa.
Eskimoiden varhaiset vaiheet
Eskimot tulivat arktisille alueille joitakin tuhansia vuosia Beringinsalmen muotoutumisen jälkeen, noin 10 000 vuotta sitten. He siirtyivät Beringinsalmen kautta Pohjois-Amerikkaan. Grönlannin eskimot jatkoivat sieltä matkaansa Grönlantiin. Sinne he saapuivat likimain samoihin aikoihin kun viikingit perustivat sinne Skandinaavien varhaiset Grönlannin siirtokunnat, jotka sittemmin tuhoutuivat.
Varhaiset eskimokulttuurit
Grönlannin varhaiset arktiset kulttuurit, paleoeskimoihin kuuluvat pientyökalukulttuurin eskimot käyttivät vain pieniä työkaluja. Tämä kulttuuri hävisi 3500 vuotta sitten ja sitä seurasivat Norton- ja Saqqaq-kulttuurit. Näitäkin kehittyneempi kulttuuri oli Dorsetin kulttuuri, joka vallitsi laajimmillaan Kanadasta Grönlantiin ulottuvalla alueella. Tämän kulttuurin aikana kesytettiin koira, alettiin rakentaa rekiä ja igluja ja tehdä vuolukivestä lamppuja, joissa käytettiin hylkeen tai mursun rasvaa. Dorsetin kulttuuria seurasi Thulen kulttuuri. Thule-eskimot pyydystivät valaita.
Roger Ackroydin murha
Roger Ackroydin murha on Agatha Christien kirjoittama salapoliisiromaani, joka ilmestyi ensimmäisen kerran Britanniassa kesäkuussa 1926. Se on suomennettu kolme kertaa: Odottamaton ratkaisu (1927), Kello 9,10 (1929), sama suomennos nimellä Roger Ackroydin murha (1959) ja Roger Ackroydin murha (2018 ).
Roger Ackroydin murha oli Agatha Christien ensimmäinen romaani hänen uudelle kustantajalle Collinsille. Christie oli kirjoittanut edelliselle kustantajalleen Stylesin tapauksen (1920) jälkeen lähinnä kevyitä jännitysromaaneja, jotta hän olisi täyttänyt sopimuksen vaatimukset. Roger Ackroydin murhasta tuli myyntimenestys. Romaanin äärimmäisen epätavallinen loppu varmisti sen.
Arktisten alueiden historia
Pytheaksen retket
Kreikkalainen astronomi ja maantieteilijä Pytheas matkusti 300-luvulla eaa. Pohjois-Atlantille. Pohjoinen napapiiri sijaitsi tuolloin hieman eri leveysasteella kuin nykyisin ja hän kävi tuolloin silloisen napapiirin pohjoispuolella. Tuolloin ei ollut vielä selkeää kuvaa Välimeren alueen pohjoispuolella olevista alueista, eikä ole varmuutta, missä Pytheaksen mainitsemat paikat sijaitsevat. On epäselvää, sijaitsiko hänen mainitsemansa saari nimeltä Thule Islannissa vai Norjan rannikolla.
Roger Ackroydin murha
Juoni
Kirjan tapahtumat sijoittuvat kuvitteellisen King’s Abbottin kylään Englannissa. Kirjan kertojana on tohtori James Sheppard, josta myöhemmin tulee Poirot’n apulainen. Tarina alkaa rouva Ferrarsin kuolemalla. Hän oli varakas leski, joka huhupuheiden mukaan olisi murhannut aviomiehensä. Aluksi epäillään itsemurhaa, mutta myös Roger Ackroyd – leskimies, joka aikoi naida rouva Ferrarsin – löydetään murhattuna. Epäiltyinä ovat rouva Cecil Ackroyd, Rogerin neuroottinen ja luulosairas käly, joka on pahasti velkaantunut suurellisen elämäntapansa takia; hänen tyttärensä Flora; majuri Blunt; Geoffrey Raymond; Ralph Paton, Ackroydin poikapuoli, joka on myös hyvin velkaantunut; Parker, utelias hovimestari sekä Ursula Bourne, palvelijatar, jolla on epämääräinen tausta ja joka erosi palveluksesta murhapäivänä. Pääepäilty on Ralph, joka on kihloissa Floran kanssa ja perii isäpuolensa omaisuuden. Useat tärkeät todisteet näyttävät viittaavan häneen. Flora pyytää Poirot’ta tutkimaan tapausta.
Arktisten alueiden historia
Prokopios
Pytheaksen lisäksi Thulen mainitsee myös bysanttilainen historioitsija Prokopios. Hän mainitsee 552 ilmestyneessä kirjassaan erulit, ensimmäiset viikingit ja skrithifinit, jotka todennäköisesti olivat suomalaisia.
Roger Ackroydin murha
Vastaanotto
"Kukaan ei ole niin taitava väärien johtolankojen ja vihjeiden manipuloinnissa kuin Agatha Christie – ja Roger Ackroydin murha on henkeäsalpaavaa luettavaa ensimmäisiltä sivuilta odottamattomaan loppuun asti. On valitettavaa, että kahdessa tärkeässä kohdassa – loppuratkaisu ja puhelimen käyttö – Christien edelle ehti eräs toinen vastikään ilmestynyt romaani. Tosiasia on kuitenkin, että salapoliisiromaaneja on jo kirjoitettu niin lukuisia, että täysin alkuperäisiä ideoita on hyvin hankala löytää. Mutta Agatha Christien tarina on ylivertainen, sillä se on johdonmukainen ja järkeenkäypä ja henkilöhahmot elävät omaa elämäänsä. Juoruilua rakastava Caroline olisi valttikortti missä tahansa romaanissa."
Arktisten alueiden historia
Viikingit
Viikingit olivat taitavia laivanrakentajia. Heillä ei kuitenkaan ollut hyviä navigointivälineitä. He löysivät perille määränpäähänsä joko seuraamalla rannikkoalueita tai seuraamalla valaita, jäälauttoja tai ajopuita. Viikinkien tiedetään käyneen Vienanmerellä ja mahdollisesti he löysivät Huippuvuoret. Viikingit asuttivat myös Islannin ja Grönlannin ja kävivät Pohjois-Amerikassa. Suhteen alkuasukkaina olleisiin intiaaneihin muodostuttua vihamieliseksi, asutusta Pohjois-Amerikkaan ei kuitenkaan syntynyt. Ilmaston huonontuessa myös Skandinaavien varhaiset Grönlannin siirtokunnat tuhoutuivat. Sen sijaan Islannin skandinaavinen asutus säilyi. Kirjassaan Romahdus: Miten yhteiskunnat päättävät tuhoutua tai menestyä Jared Diamond arvioi viikinkien Grönlannin siirtokuntien tuhon syyksi ilmaston kylmenemisen ohella heidän huonon kykynsä sopeuttaa elinkeinonsa paikallisiin oloihin toisin kuin heidän skrælingeiksi nimittämänsä eskimot, jotka olivat sopeutuneet paikallisiin oloihin paremmin. Viikinkien Grönlannin arktiselta alueelta Eurooppaan kuljettamiin kauppatavaroihin kuuluivat muun muassa mursun syöksyhampaat ja elävät jääkarhut.
Roger Ackroydin murha
Vastaanotto
"Kun Agatha Christien romaanin viimeisillä sivuilla käy ilmi, kuka murhasi Roger Ackroydin, lukija tuntee – syystä tai ilman sitä – tulleensa huiputetuksi. Siihen asti lukijan epäilyt ovat kohdistuneet luvusta toiseen kahdeksaan tai yhdeksään epäilyttävään henkilöön ... Jokaisella tarinan henkilöllä näyttää olevan oma luurankonsa kaapissa ja niiden paljastaminen on erittäin tärkeää, jotta palapelin palaset asettuisivat paikoilleen – ja lopussa käy ilmi, että tohtorilla itsellään on ollut kaikkein eniten salattavaa. Romaania voi suositella lajityyppinsä nerokkaimpana ja omaperäisimpänä suorituksena."
Arktisten alueiden historia
Luoteisväylä ja koillisväylä
1500-luvulla eteläiset merialueet olivat Espanjan ja Portugalin hallinnassa. Näin ollen englantilaisilla heräsi ajatus päästä luoteisesta, Pohjois-Amerikan pohjoispuolitse Tyynellemerelle. Tuolloin tehdyillä tutkimusmatkoilla päästiin pisimmillään Hudsoninlahdelle ja Baffininlahdelle. Luoteisväylää tutkivat muun muassa James Clark Ross ja John Ross. Luoteisväylää tutkivat myös William Edward Parry ja John Franklin. Franklinin kaksi tutkimusmatkaa onnistuivat, mutta kolmannella retkellä Franklin retkikuntineen kuolivat. Franklinin retkikuntaa ryhdyttiin etsimään ja lopulta selvisi, että he olivat kuolleet Kanadan rannikolle. Myöhemmin englantilaiset kiinnostuivat Koillisväylästä, Skandinavian ja Siperian pohjoispuolisesta merireitistä. Hieman myöhemmin myös hollantilaiset kiinnostuivat koillisväylästä. Sekä englantilaiset että hollantilaiset tutkimusmatkailijat pääsivät tuolloin pisimmillään Novaja Zemljan seudulle. Henry Hudson tutki sekä Koillis- että Luoteisväylää. Luoteisväylää tutki myös Jacques Cartier. Eräs hollantilainen Koillisväylän tutkija oli Willem Barents.
Roger Ackroydin murha
Vastaanotto
Brittiläinen rikoskirjailijoiden yhdistys The Crime Writers Association valitsi vuonna 2013 Christien kirjan Roger Ackroydin murha kaikkien aikojen parhaaksi rikoskirjaksi. Samalla itse Christie valittiin kaikkien aikojen parhaaksi rikoskirjailijaksi.
Alibi (näytelmä)
Roger Ackroydin murha on ensimmäinen Christien teos, josta tehtiin sovitus näyttämölle. Michael Morton kirjoitti sen pohjalta näytelmän Alibi, jonka ensi-ilta oli 15.5.1928 Prince of Wales Theatre -teatterissa Lontoossa. Sitä esitettiin 250 kertaa. Charles Laughton esitti siinä Poirot’ta kuten myös myöhemmin Broadwayllä. Siellä sen nimenä oli The Fatal Alibi ja ensi-ilta oli 8.2.1932 Booth Theatressa. Yhdysvaltalainen versio ei menestynyt ja se lopetettiin vain 24 esityskerran jälkeen.
Arktisten alueiden historia
Tyynenmeren länsirannikko ja arktiset alueet
Kun Venäjä laajeni Alaskaan, lähelle englantilaisten siirtokuntia, englantilaiset heräsivät tilanteeseen. Tyynenmeren länsirannikko oli kiinnostanut englantilaisia ennenkin, mutta nyt siitä kiinnostuttiin erityisesti. Tätä aluetta tutki muun muassa James Cook. Britanniassa kiinnostuttiin myös Grönlannin lähialueista. 1818 David Buchanin retkikunta tutki Grönlannin itäpuolista aluetta ja pyrki pääsemään mahdollisimman pohjoiseen. John Rossin retkikunta tutki Grönlannin länsipuolisia alueita. Luoteisväylää alettiin tutkimaan uudestaan 1800-luvun alussa päästiin Beringinsalmelle saakka ja siitä läpi.
Roger Ackroydin murha
Alibi (näytelmä)
Alibi-näytelmästä Christie sai virikkeen kirjoittaa ensimmäisen oman näytelmänsä Black Coffee (1930). Christie oli seurannut Alibin harjoituksia koiransa Peterin kanssa ja nautti sen ”uutuudenviehätyksestä”. . Häntä kuitenkin häiritsivät lukuisat romaaniin tehdyt muutokset niin paljon, että hän halusi kirjoittaa oman näytelmän.
Arktisten alueiden historia
Pohjoisnapa
1800-luvun lopulla kiinnostuttiin pohjoisnavasta. Tuolloin oletettiin Golfvirran vaikutuksen olevan suurempi kuin se todellisuudessa on ja pohjoisnavalle oletettiin olevan avoin reitti.
Weyprecht ja Payer
Itävaltaunkarilainen Karl Weyprechtin ja Julius von Payerin retkikunta yritti löytää tällaista avointa reittiä Huippuvuorten ja Novaja Zemljan välistä. He pääsivätkin Jan Mayenin saaren pohjoispuolella sijaitsevalle Rudolfin saarelle saakka.
Jäälauttojen mukana purjehtiminen ja jääpurjehdus
Tämän jälkeen George Washington De Long yritti purjehtia navalle jäälauttojen mukana Pohjois-Amerikan länsirannikolta käsin. Hänen laivansa kuitenkin haaksirikkoutui. Myös norjalainen Fridtjof Nansen yritti purjehtia navalle jäälauttojen mukana.
De Longin laivan Jeanetten jäännökset ajelehtivat napajäätikön yli Grönlannin rannikolle. Tästä Nansen sai idean yrittää purjehtia navalle jäätikköä myöten. Hän ei kuitenkaan onnistunut pääsemään navan suuntaan.
Fram
Nansenin laiva, joka oli nimeltään Fram, oli aikansa kehittynein polaarilaiva. Sen runko oli rakennettu kestäväksi merijäähän kiinni jäätymistä. Se oli myös rakenteeltaan muotoiltu siten, että se kesti jäiden puristusta.
Veke
Veke (ent. Veken kaluste) on huonekalujen ja sisustustuotteiden vähittäiskauppa, joka on perustettu Ranualla vuonna 1993. Vekellä on verkkokauppa ja viisi kivijalkamyymälää, jotka sijaitsevat Oulussa, Rovaniemellä, Tampereella, Vantaalla ja Raisiossa. Veken 7000 tuotteen verkkokaupan valikoima sisältää kotimaisia ja kansainvälisiä sisustustuotteita ja huonekaluja. Yhtiö valmistaa myös omia mäntyhuonekaluja osaomistamallaan ASWoodin tehtaalla Ranualla. Veken liiketoiminnalle on myönnetty avainlipputunnus.
D-segmentti
thumb|250px|Volkswagen Passat D-segmentti tai ylempi keskiluokka on eurooppalaisen kokoluokituksen keskiluokkaa eli C-segmenttiä suurempi autojen kokoluokka.
Arktisten alueiden historia
Lähelle pohjoisnapaa pääsy
Todennäköisesti lopulta Robert Peary onnistui pääsemään lähelle pohjoisnapaa 1909.
D-segmentti
Ylemmän keskiluokan autoja ovat esimerkiksi Ford Mondeo, Opel Insignia ja Volkswagen Passat.
Arktisten alueiden historia
1900-luvun alun tutkimusmatkailijat
Pohjoista jäämerta tutkivat myös norjalainen Roald Amundsen, grönlantilainen Knud Rasmussen ja suomalaissyntyinen, sittemmin Ruotsiin muuttanut Adolf Erik Nordenskiöld 1900-luvun alussa. Amundsen lensi pohjoisnavan yli lentokoneella 1926. Aiemmin hän oli käynyt etelänavalla 1911 ja näin ollen hän oli ensimmäinen ihminen, joka oli käynyt molemmilla navoilla.
Keripukki
Menneinä aikoina merenkävijöitä vaivasi usein keripukki, joka oli varsinkin napaseuturetkeilijöiden vaiva. Eräs kokenut venäläinen kalastaja, joka oli mukana 1734 Huippuvuorille matkanneessa retkikunnassa, tiesi joidenkin ruoka-aineiden torjuvan keripukkia. Nämä olivat raaka liha, peuran veri ja rohtokuirimo. Vasta 1900-luvulla tiedettiin, että keripukin syy on pitkäaikainen C-vitamiinin puutos.
Roger Ackroydin murha
Alibi (elokuva)
Alibi-näytelmä pohjalta tehtiin yksi ensimmäisistä Christie-elokuvista. Sen ensi-ilta oli 28.4.1931. Elokuvan tuotti Julius S. Hagan Twickenham Film Studios -yhtiölle. Austin Trevor näytteli Poirot’ta (myöhemmin samana vuonna hän näytteli Poirot’ta Christien Black Coffee näytelmän elokuvaversiossa).
Saúl Fernández García
Saúl Fernández Garcia (s. 9. huhtikuuta 1985), tunnetaan paremmin pelkästään nimellä Saúl, on espanjalainen jalkapalloilija. Hän on pelipaikaltaan keskikenttäpelaaja ja pelaa tällä hetkellä Espanjan pääsarjassa Primera Divisiónissa Deportivon joukkueessa.
Roger Ackroydin murha
Alibi (elokuva)
Käsikirjoitus: H. Fowler Mear
Ohjaaja: Leslie Hiscott
Saúl Fernández García
Pelaajaura
Heinäkuussa 2010 Saúl teki kolme kautta kattavan sopimuksen Deportivon kanssa.
Roger Ackroydin murha
Alibi (elokuva)
Austin Trevor: Hercule Poirot
Franklin Dyall: sir Roger Ackroyd
Elizabeth Allan: Ursula Browne
J.H. Roberts: tohtori Sheppard
Laulan syksyn ruusut kukkimaan
Kappaleet
Kaikki sävellykset Kassu Halonen – Kisu Jernström ja sanoitukset Vexi Salmi, paitsi kappaleet 9 ja 11 (säv. ja san. P. Hailio). Kaikkien kappaleiden sovituksesta vastasi Kassu Halonen.
Roger Ackroydin murha
Alibi (elokuva)
Ronald Ward: Ralph Ackroyd
Mary Jerrold: rouva Ackroyd
Mercia Swinburne: Caryll Sheppard
Harvey Braban: tarkastaja Davis
Muissa osissa Clare Greet, Diana Beaumont ja Earl Grey
”Campbell Playhouse” -kuunnelma
Orson Welles sovitti romaanista yksituntisen kuunnelman. Se esitettiin 12.11.1939 Campbell Playhouse -sarjassa. Welles näytteli itse sekä tohtori Sheppardia että Hercule Poirot’ta
Käsikirjoitus: Howard Koch ja Wyllis Cooper Tuottaja: John Houseman Ohjaaja: Orson Welles
Näyttelijät: Orson Welles: Hercule Poirot ja tohtori Sheppard Edna May Oliver: Caroline Sheppard Alan Napier: Roger Ackroyd Brenda Forbes: rouva Ackroyd Mary Taylor: Flora George Coulouris: tarkastaja Hamstead Ray Collins: herra Raymond ''Everett Sloane: Parker
BBC Radio 4 -kuunnelma
BBC Radio 4 sovitti romaanista puolitoistatuntisen kuunnelman 1987. Sen ensi-esitys oli 24.12.1987. John Moffatt näytteli ensimmäistä kertaa Poirot’ta. Tämän jälkeen hän esitti Poirot’ta lukuisissa muissa BBC:n kuunnelmissa.
Käsikirjoitus: Michael Bakewell
Tuottaja: Enyd Williams
Näyttelijät:
John Moffatt: Hercule Poirot
John Woodvine: Doctor Sheppard
Laurence Payne: Roger Ackroyd
Diana Olsson: Caroline Sheppard
Eva Stuart: Miss Russell
Peter Gilmore: Raymond
Zelah Clarke: Flora
Simon Cuff: Inspector Davis
Derek Guyler: Parker
Muissa osissa Richard Tate, Alan Dudley, Joan Matheson, David Goodland, Peter Craze, Karen Archer ja Paul Sirr
Hercule Poirot -televisiosarja (2000)
Roger Ackroydin murha oli 103-minuuttinen erikoisjakso Hercule Poirot -televisiosarjassa 2.1.2000. Tässä versiossa Japp – ei Sheppard – on Poirot’n apulainen ja Sheppard on vain yksi epäillyistä. Tohtori Sheppardin päiväkirjaa käytetään kuitenkin lähteenä, kun Poirot selittää tapauksen kulkua. Juoni poikkeaa huomattavasti romaanista, Sheppard yrittää muun muassa useita kertoja ajaa autolla Parkerin yli.
Käsikirjoitus: Clive Exton Ohjaaja: Andrew Grieve
Yhdistyneen kuningaskunnan valtiovarainministeriö
thumb|250px|Britannian valtiovarainministeriön rakennus St. Georges Streetillä Lontoossa. Yhdistyneen kuningaskunnan valtiovarainministeriö (, lyhyemmin HM Treasury) on yksi Yhdistyneen kuningaskunnan ministeriöistä. Se on vastuussa Yhdistyneen kuningaskunnan talouspolitiikasta. Ministeriö sijaitsee Westminsterissä, Lontoossa.
Roger Ackroydin murha
Hercule Poirot -televisiosarja (2000)
Näyttelijät:
Sarjakuva
Bruno Lachard on kirjoittanut ja piirtänyt sarjakuvaversion romaanista. Ranskankielinen alkuperäisteos Le Meurtre de Roger Ackroyd ilmestyi 2004 (kustantajana Emmanuel Proust éditions) ja englanninkielinen käännös The Murder of Roger Ackroyd 2007 (kustantajana HarperCollins, ISBN 0-00-725061-4).
Yhdistyneen kuningaskunnan valtiovarainministeriö
Historia
Englannin valtiovarainministerön historia juontaa Henry the Treasureriksi nimitettyyn henkilöön, joka oli Englannin kuningas Vilhelm Valloittajan alainen.
Roger Ackroydin murha
Britannia ja Yhdysvallat
Tärkeimmät painokset ovat
Romaani julkaistiin ensimmäisen kerran 54-osaisena jatkoromaanina London Evening News -sanomalehdessä 16.7.-16.9.1925 nimellä Who Killed Ackroyd?. Tekstiin oli tehty pieniä muutoksia lähinnä kunkin jakson alkuun (esim. ”Sitten hän...” oli jatkoromaanissa ”Sitten Poirot...”. Suurin muutos oli jaossa lukuihin: kirjassa on 27 lukua, mutta jatkoromaanissa vain 24.
Yhdistyneen kuningaskunnan valtiovarainministeriö
Historia
Nykyinen Britannian valtiovarainministeriö onkin Englannin kuningaskunnan valtiovarainministeriön seuraaja. Englannin valtiovarainministerö muodostui Englannin hovista Henrik I:n aikakaudella vuonna 1126. Kuninkaan rahastonhoitajan roolista on muodostunut Yhdistyneen kuningaskunnan pääministerin (virallisesti First Lord of the Treasury), valtiovarainministerin (Chancellor of the Exchequer, Second Lord of the Treasury), sekä toisen ja kolmannen valtiovarainministerin roolit. Pääministeri on valtiovarainministeriön virallinen pää ja ylin ministeri, mutta käytännössä ministeriöstä vastaa valtio­varain­ministeri.
Roger Ackroydin murha
Britannia ja Yhdysvallat
Romaani oli ensimmäinen Collinsin julkaisema Christien teos. HarperCollins, W. Collins Sons & Co. Ltd. -yhtiön seuraaja, on yhä edelleen Christien teosten kustantaja Britanniassa.
Yhdistyneen kuningaskunnan valtiovarainministeriö
Historia
Ministeriön nimi vaihdetaan His Majesty's Treasuryksi, jos vallassa oleva monarkki on mies.
Roger Ackroydin murha
Suomennokset
Romaani on suomennettu neljä kertaa: vuonna 1927 Satakunnan Kansassa lehden suomentamana jatkokertomuksena nimellä Odottamaton ratkaisu ja samana vuonna saman nimisenä kirjana, Kello 9,10 (1929) sama suomennos nimellä Roger Ackroydin murha (1959) ja Roger Ackroydin murha (2018).
Painosten tiedot:
Yhdistyneen kuningaskunnan valtiovarainministeriö
Valtiovarainministeriön ministerit
Valtiovarainministeriön ministerit Cameronin hallituksessa :
Roger Ackroydin murha
Omistuskirjoitus
Christien omistuskirjoitus kirjassa on:
"Punkielle, joka pitää epätavallisista salapoliisitarinoista, murhista, tutkimuksista ja siitä kuinka jokainen on vuorollaan epäilyksenalainen!" ”Punkie” on Christien sisaren Margaret (”Madge”) Frary Wattsin (1879–1950) lempinimi. Sisaruksilla oli ikäeroa 11 vuotta, mutta heillä oli läheinen suhde aina Margaretin kuolemaan asti. Christien äidille kuuluukin kunnia siitä, että hän ensimmäisenä ehdotti Christielle kirjoittamista, jotta tämä ei pitkästyisi sairautensa aikana. Mutta vasta kun sisarukset olivat keskustelleet tuolloin juuri ilmestyneestä Gaston Leroux’n salapoliisiromaanista Keltaisen huoneen salaisuus (1908), Christie ilmoitti haluavansa yrittää vastaavanlaisen romaanin kirjoittamista, kun taas hänen siskonsa väitti, ettei Agatha pystyisi siihen. Kahdeksan vuotta myöhemmin Christie muisti tuon keskustelun ja – käyttäen hyväkseen sota-aika saamaansa apteekkialan koulutusta – kirjoitti ensimmäisen romaaninsa Stylesin tapaus 1916 (julkaistu 1920).
Margaret Watts puolestaan oli kirjoittanut 1924 – kaksi vuotta ennen Roger Ackroydin murhan ilmestymistä – näytelmän The Claimant, joka perustuu Tichbornen tapaukseen. The Claimant -näytelmää esitettiin West Endin Queen’s Theatressa kuukauden ajan 1924.